Bizz Up Favrskov – Holm IT
Published on maj 1st, 2013 | by Claus Holm
Bizz Up Favrskov
Torsdag, den 2. maj 2013 deltager Holm IT med en stand på Bizz Up iværksætter festivalen i Hadsten og jeg ser frem til at netværke med folk fra mange forskellige brancher, heriblandt potentielle fremtidige samarbejdspartnere.
Foruden muligheden for at netværke er der også lejlighed til at høre foredraget “Brug Fremtiden” af Johan Peter Paludan. Jeg hørte det på festivalen i Randers og det var et både spændende og sjovt indblik i vores mulige fremtid i Danmark. Derudover er der også mulighed for at overhøre debatforum ”Fremtiden for Favrskovs Erhvervsliv” med paneldeltagere fra Favrskovs netværksgrupper og med Jan Erik Elgaard fra Elgaard Mancom som ordstyrer.
Bizz Up er en række iværksætter festivaler, der bliver afholdt i forskellige byer i Danmark. Holm IT deltager på festivalerne i Randers og Favrskov.
Bizz Up Festivalerne er en sammensmeltning af messestande, foredrag, debatfora, netværksevents og meget mere og har til formål at skabe inspiration, netværk og sparring og forhåbentlig være med til at skabe forretning for en lang række iværksættere.
Sommerferie 2019! →
God jul og godt nytår! →
Networking og Indoor Cycling Event →
Kontraktforlængelse Jyske Bank →